AksaraLLM/aksara-bahasa-daerah-v1 huggingface dataset:
Wonten ing mitologi Yunani, Sisifos (Σίσυφος) inggih punika laré saking Aiolos lan Enarete . Sisifos punika garwanipun Merope ugi kalebet pendiri lan raja Efira, Korintus. Miturut sumber sanèsipun, Sisifos punika bapak saking Odisseus saking hubunganipun kaliyan Antiklea.

Wonten ing mitologi 
Sisifos punika nglampahi dagang lan pelayaran, nanging piyambakipun punika tiyang ingkang gadhah sipat tamak lan kemaruk. Sisifos asring matèni wisatawan ugi para dhayohipun. Miturut Homeros, Sisifos punika tiyang ingkang licik sanget. Kajawi punika Sisifos saré kaliyan purunanipun piyambak, ngrebut tahta sedhèrèkipun, lan mbocoraken wadi (rahasia) Zeus. Awit saking punika, Zéus paring dhawuh dhateng Thanatos (déwa kematian) supados ngurung Sisifos ing Tartaros. Nalika Thanatos badhé ngranté Sisifos, Sisifos nyuwun dhateng Thanatos supados nyobi rumiyin ranté mau kanggé nedahaken cara kerjanipun. Sasampunipun Thanatos ngranté awakipun piyambak, Sisifos banjur ngunci saéngga Thanatos kajebak ing ranté punika. Awit saking punika damel boten wonten manungsa ingkang tilar donya. Ares ingkang rumaos mangkel amargi boten wonten manungsa ingkang mati ing peperangan banjur mbébeasaken Thanatos lajeng damel Sisifos tilar donya.

Sadèrèngipun Sisifos tilar donya, piyambakipun nyuwun garwanipun supados boten dipunkubur lan kauncalaken mayatipun ing tengahing reraméan. Garwanipun nyaguhi menapa ingkang dados panyuwunipun Sisifos. Sasampunipun mati lan dugi ing donya bawah, Sisifos mbujuk Persefone, ratu donya bawah, supados paring ijin kanggé medal sekedhap dhateng alam manungsa lan dukha marang garwanipun amargi boten paring panguburan ingkang saé. Persefone paring ijin lajeng Sisifos kondur marang Korinth. Nanging Sisifos boten purun kondur malih ing donya bawah lan tetep péngin wonten ing alamipun manungsa. Pungkasan Sisifos dipunbeta kanthi peksa déning Hermes. Wonten ing versi sanèsipun, Sisifos matur dhateng Persefone bilih Sisifos dipunbeta ing Tartatos amargi wonten klèntu lan nyuwun piyambakipun dipundamel bébas.

Hukuman Sisifos 
Ing Tartaross, Sisifos dipunhukum supados ngangkat watu ingkang ageng dhateng nginggiling bukit. Sasampunipun dugi wonten nginggil, watu mau ngglundhung mangandhap saéngga Sisifos kedah ngangkat malih makaten seterusipun.

Réferènsi

Pranala njawi 

 Sisifos di Encyclopedia of Greek Mythology 
 Sisifos di Encyclopedia Mythica

Raja wonten ing mitologi Yunani
Mitologi Yunani
Basofil inggih punika salah satunggaling jinis leukosit ingkang wosipun lan saged ngeculaken histamin lan serotonin sadangunipun respon kekebalan badan. Gunggungipun basofil mindhak nalika reaksi alergi. Basofil punika granulosit kanthi gunggungipun ingkang paling sekedhik, inggih punika kinten-kinten 0,01 - 0,3% saking sirkulasi leukosit. Basofil gadhah kathah granula sitoplasma ingkang nutupi inti lan ngandhut heparin lan histamin. Ing salebeting jaringan, basofil dados “mast cells” lan gadhah panggénan-panggénan kanggé nèmplekaken IgG lan degranulasinipun ingkang dipunhubungaken kaliyan prosès ngeculaken histamin. Kagunan saking basofil inggih punika migunani nalika maringi tanggepan ing prastawa alergi. Basofil gadhah sipat fagosit lan warninipun biru. Werni biru punika dipunjalari déning sèl basofil ingkang nyerep pewarna basa.

Ugi pirsani 
 Leukosit

Cathetan suku 

Getih
Thomas John "Tom" Sargent () inggih punika salah satunggaling ékonom asal saking nagara Amérikah Sarékat ingkang nemeni ing babagan ékonomi makro, ékonomi moneter lan ékonometrika deret wekdal. Nalika taun 2011, piyambakipun mlebet urutan angka 17 ékonom ingkang paling prabawa wonten ing donya. Piyambakipun pikantuk bebungah Nobel babagan ékonomi nalika taun 2011 sareng kaliyan Christopher A. Sims saking kasiling panalitén empirisipun babagan efek makro ékonomi.

Pendidikan
Sargent pikantuk B.A.ipun saking University of California, Berkeley nalika taun 1964 lan Ph.D.nipun saking Harvard nalika taun 1968. Piyambakipun naté ngajar wonten ing University of Pennsylvania (1970–1971), University of Minnesota (1971–1987), University of Chicago (1991–1998), Stanford University (1998–2002) lan Princeton University (2009).

Penghargaan Nobel
Nalika tanggal 10 Oktober 2011, Sargent sareng kaliyan Chris Sims pikantuk penghargaan Nobel wonten ing babagan ékonomi. Penghargaan punika amargi jasanipun wonten ing panalitén empiris gayutan sebab akibat makro ékonomi "empirical research on cause and effect in the macroeconomy".

Publikasi

Sargent, Thomas J. (1983). “The Ends of Four Big Inflations” in: Inflation: Causes and Effects, ed. by Robert E. Hall, University of Chicago Press, for the NBER, 1983, p. 41–97.

Cathetan suku

Pranala njaba 
Homepage at the New York University website
Sargent personal website
Bloomberg News "Nobels Give Econometrics Pioneers Their Due"

Pamenang bebungah Nobel
Pamenang Bebungah Nobel babagan ékonomi
Lair 1943
Neutrofil () ya iku péranganing leukosit saka golongan granulosit. Bebarengan karo loro sèl granulosit liyané, ya iku eosinofil lan basofil kang nduwé granula ing sitoplasma banjur diarani polymorphonuclear amarga nduwé wujud inti sèl kang anèh. Granula neutrofil awerna abang rada biru kanthi inti sèl kang cacahè telu.

Neutrofil iku salah sawijiné jinis leukosit, mligi kang dhapuré granulosit kang isiné pewarnaan butiran nétral, kantong-kantong cilik enzim kang mbantu sèl kanggo matèni lan nyerna mikroorganisme sawisé dilek déning fagositosis. Neutrofil mateng nduwé nukleus kang kapérang dadi ros-ros kang diarani segmen utawa poli, déné neutrofil imatur nduwé nukleus kang dhapuré pita kang diarani band. Umuré neutrofil udakara 3 dina. Neutrofil duwé sipat fagosit, wujud inti sèlé manéka warna kanthi wujud gagang, nglengkung, lan nyabang-nyabang.

Perbandhingan leukosit saka neutrofil padatan nganti 50-60%. Sungsum balung normal wong diwasa bisa ngasilaké paling ora 100 miliar neutrofil ing wektu sadina lan bisa mundhak tikel sepuluh yèn kadadéan inflamasi akut. Sawisé ucul saka sungsum balung, neutrofil bakal ngalami enem prosès morfologis, ya iku mielocit, metamielocit, neutrofil non segmen (band), lan neutrofil segmen. Neutrofil segmen minangka sèl aktif kanthi kapasitas kebak kang ngandhut granula sitoplasmik (primer atau azurofil, sékundhèr, utawa spesifik) lan inti sèl kang ana ronggané kaya ing kromatin. Sèl neutrofil kang rusak bakal dadi nanah.

Panalitiyan babagan neutrofil 

Panalitiyan anyar ngenani baktèri kang bisa nyerang kekebalan awak wis ngyakinaké para élmuwan bilih neutrofil kang akèh cacahé bisa nemtokaké apa sistem kekebalan awak bakal ngidinaké utawa nyegah infèksi baktèri.

Neutrofil kang nggawé watara 60% saka kabèh leukosit, ya iku komponèn sèlulèr gedhé dhéwé saka sistem kekebalan awak manungsa. Miliaran ana ing jero awak manungsa. Padatan, neutrofil ncerna lan banjur mejahi baktèri ingkang mbebayani kanthi ngasilaké molekul kang ngandhut racun tumuju sèl, kalebu zat pemutih kados ta kang diarani asem hipoklorit. Sawisé baktèri iki dipatèni, neutrofil ngrusak awaké dhéwé ing sawijining prosès kang diarani apoptosis. Bukti paling anyar nuduhaké bilih prosès iki wigati banget kanggo nambani infèksi ing awak manungsa.

Cathetan suku 

Getih
Badan Pengkajian lan Penerapan Teknologi
ingkang asring dipuncekak kanthi nama BPPT inggih punika Lembaga Pamaréntah Non Departemen Indonésia Badan Pengkajian lan Penerapan Teknologi (BPPT) inggih punika lembaga pamaréntah non-departemen ingkang mapan wonten ing sak ngandhaping koordinasi Kementerian Nagara Riset lan Teknologi ingkang gadhah tugas kanggé nindakaken tugas papréntahan ing babagan pengkajian lan panerapan teknologi.

Sajarah BPPT 
BPPT sepisanan dipundamel saking gagasanipun Mantan Présidhèn Soeharto dhateng Prof Dr. Ing.B.J. Habibie ing tanggal 28 Januari 1974.

Kanthi surat putusan no. 76/M/1974 tanggal 5 Januari 1974, Prof Dr. Ing. B.J. Habibie dipunangkat dados penaséhat pamaréntah ing babagan advance teknologi lan teknologi penerbangan ingkang gadhah tanggel jawab langsung dhateng présidhèn kanthi mbentuk Divisi Teknologi lan Teknologi Penerbangan (ATTP) Pertamina.
Saking surat putusan Dewan Komisaris Pamaréntah Pertamina No.04/Kpts/DR/DU/1975 tanggal 1 April 1976, ATTP dipun-gantos dados Divisi Advance Teknologi Pertamina. Lajeng dipun-gantos malih daos Badan Pengkajian lan Penerapan Teknologi kanthi surat Dudutan Présidhèn Republik Indonesia No.25 tanggal 21 Agustus 1978. Surat Dudutan punika lajeng dipun-gantos malih kanthi layang ingkang énggal inggih punika Surat Dudutan Présidhèn No.47 taun 1991.

Tugasipun 
Tugas pokokipun BPPT inggih punika nindakaken tugas pamaréntah ing babagan pengkajian lan penerapan tèknologi kados ingkang sampun kaserat wonten ing ketentuan peraturan perundhang-undhangan ingkang sampun dipuntemtokaken.
Déné fungsinipun BPPT ing antawisipun inggih punika kados makaten:
 Ndhudhah lan nyusun kawicaksanan nasional ing babagan pengkajian lan penerapan teknologi
 Koordinasi kegiyatan fungsional kanggé nindakaken tugas BPPT.
 Ningali, mbina, lan paring layanan dhatan kegiyat instansi pamaréntah lan swasta ing babagan pengkajian lan penerapan tèknologi kanggé njumbuhaken kaliyan wontenipun inovasi, difusi, lan pangrembakaning kapasitas, saha mbina alih teknologi
 Ngawontenaken pembinaan lan pelayananan administrasi umum ing babagan perencanaan umum, ketatausahaan, organisasi lan tata laksana, kepegaweyan, kauangan, kearsipan persandhian, perlengkapan, lan rumah tangga.

Pratélan Kepala BPPT 
 B.J. Habibie (1974–1998)
 Rahardi Ramelan (1998)
 Zuhal (1998–1999)
 A.S. Hikam (1999–2001)
 Hatta Rajasa (2001–2004)
 Kusmayanto Kadiman (2004–2006)
 Said Djauharsjah Jenie (2006–2008)
 Marzan Aziz Iskandar (2008–2014)
 Unggul Priyanto (2014–2019)
 Hammam Riza (2019–)

Cathetan suku 

Lembaga pamaréntah nonkementerian
Eosinofil () ya iku leukosit saka golongan granulosit kang nduwé kagunan ing sistem kekebalan awak nalika nglawan parasit multiseluler lan sawatara infèksi ing makluk vèrtebrata. Bebarengan karo sèl biang, eosinofil uga mèlu ngendhalèkaké alèrgi.

Eosinofil kadhapur ing prosès haematopoiesis kang kadadéan ing sungsum balung sadurungé pindhah tumuju sirkulasi getih. Eosinofil ngandhut sawatara zat kimiawi, antarané histamin, eosinofil peroksidase, ribonuklease, deoksiribonuklease, lipase, plasminogen kang disèkrèsiké liwat prosès degranulasi sawisé eosinofil aktif. Zat-zat iki nduwé sipat toksin tumrap parasit lan jaringan awak. Eosinofil iku sèl substrat ing réaksi alèrgi. Aktivasi lan ngeculaké racun déning eosinofil diatur kanthi ketat kanggo nyegah ajuré jaringan kang ora diprelokaké.

Individu normal nduwé rasio eosinofil kira-kira 1 nganti 6% leukosit kanthi ukuran kira-kira 12-17 mikromèter.

Eosinofil bisa tinemu ing medula oblongata lan sambungan antarané korteks utek gedhé lan timus, uga ing jero saluran pencernaan, ovarium, uterus, limpa, lan lymph nodes. Nanging ora bisa tinemu ing paru-paru, kulit, esofagus, lan organ jero liyané. Ing kaanan normal, anané eosinofik ing wewengkon iki malah minangka pratandha anané sawijining lelara. Eosinofil bisa tahan ing sirkulasi getih suwéné 8-12 jam lan tahan luwih suwé kira-kira 8-12 dina ing jero jaringan yèn ora ana stimulasi.

Eosinofilia 

Eosinofilia ya iku gunggung eosinofil kang dhuwur banget ing jero getih. Eosinofilia dudu lelara nanging respon kanggo sawijining lelara. Mundhaké gunggung eosinofil ing jero getih padatan nuduhaké respon kang trep tumrap sèl-sèl abnormal, parasit, utawa bahan-bahan kang njalari alergi. Yèn ana sawijining bahan asing lumebu ing awak, bakal dingertèni déning limfosit lan neutrofil, kang bakal nguculaké bahan kanggo narik eosinofil menyang tlatah kwui. Eosinofil banjur nguculaké bahan eacun kang bisa matèni parasit lan ngremuk sèl-sèl kang abnormal.

Cathetan suku 

Getih
Trakia (, , ) ya iku region di Éropah. Dalam konsèp géografis, Trakia merupakan wewengkon yang berbatasan dengan Pegunungan Balkan di utara, Pegunungan Rhodope dan Laut Aegea di selatan, Laut Hitam dan Laut Marmara di timur. Trakia meliputi wewengkon di Bulgaria tenggara (Trakia Utara), Yunani timur laut (Trakia Barat), dan seluruh wewengkon Turki di Éropah (Trakia Timur). Secara historis, batas wewengkon Trakia bervariasi.

Réferènsi

Pranala njaba 
 Museum etnologis di Trakia
 Informasi tentang Trakia Kuno

 
Sajarah Turki
Géografi Turki
Thrace
Sajarah Yunani
Géografi Yunani
Sikatan Acèh inggih punika spesies peksisaking kulawargi Muscicapidae. Burung punika ya iku burung endemik Sumatra. Jinis punika dipunanggep cerak kaliyan Sikatan hainan utawi Cyornis hainana saking Cina Kidul lan Indocina.

Manuk
Artikel mawa basa krama
Gêndhing Sriwijayah (Ind: Gending Sriwijaya) inggih punika filem drama saking Indonesia ingkang dipunrilis wonten ing taun 2013 kang dipunsutradarani Hanung Bramantyo. Wonten ing filem punika Julia Perez minangka Malini, wanita désa kang gadhah ngèlmu beladiri.

Sinopsis 
Nusantara abad 16, tiga abad sasampunipun Sriwijaya mandhap saking kakuwaosanipun. Wonten karajan-karajan alit ingkang masing karajan saling rebatan kakuwaosan. Kedatuan Bukit Jerai, punika karajan alit kang pangarsanipun Dapunta Hyang Mahawangsa kaliyan garwanipun Ratu Kalimanyang. Panjenenganipun gadhah kalih putra inggih punika Awang Kencana saha Purnama Kelana. Dapunta Hyang ingkang sampun sepuh nemtokaken Purnama Kelana minangka gantos saking piyambakipun. Dapunta ngraos Purnama gadhah kawasisan intelektual ingkang inggil katimbang Awang Kencana kang namung gadhah kawasisan olah kanuragan saha kakuwatan militèr. Awang Kencana mangertosi rencana punika piyambakipun ngraos kuciwa. Lajeng Awang njebak Purnama kanthi mitnah Purnama sampun mejahaken Dapunta. Purnama dipuntangkep déning Awang lajeng dipunlebetaken wonten ing kunjara. Kanthi dipunbantu déning para tabib sarta kadang-kadangipun Purnama saged mardika saking kunjara. Pasukan Purnama ngejar Purnama kang kadhesak wonten ing léréng tebing. Purnama dhawah ing jurang, kejegur wonten ing kali kang aliran toyanipun deres sanget. Pasukan Awang ngira Purnama sampun pejah. Purnama dipunselamataken déning Malini, puteri Ki Goblek. Ki Goblek punika pangarsa kalompok maling. Ki Goblek kang asma aslinipun Kendra Kenya punika mantan Tumenggung ing Kedatuan Bukit Jerai. Kinten-kinten 30 taun sadéréngipun Ki Goblek mbiyantu Dapunta ném ngrebat kakuwaosan ing Kedatuan Bukit Jerai. Nanging Dapunta ngiyanati saéngga ndamel Ki Goblek mlampah ing wana, nyimpen dendam sarta mbentuk kalompok maling ing Bukit Jerai.Sasampunipun Dapunta Hyang Mahawangsa pejah, Awang dipundadosaken raja ing Kedatuan Bukit Jerai. Awang ndhawuhi supados nyingkiri kalompok maling Ki Goblek. Kalompok maling kasil dipunsingkiraken, Ki Goblek pejah. Namung kasisa Purnama, Malini saha wolu wanita penenun songket, randa para maling kang gadhah kawasisan olah kanuragan.

Filem
Utilitarianisme asalipun saking tèmbung Latin utilis, ingkang tegesipun migunani, mupangati, berfaedah, utawi nguntungaken.<ref name="isme">A. Mangunhardjana. 1997. Isme-isme ing Etika saking A ngantos Z. Jogjakarta: Kanisius. Hal.228-231.</ref> Istilah punika ugi asring dipunsebat minangka téyori kebahagiaan terbesar (the greatest happiness theory''). Utilitarianisme sebagai téyori sistematis pertama kali dipunpaparaka\èn déning Jeremy Bentham dan muridnya, John Stuart Mill. Utilitarianisme punika suatu paham etis ingkang gadhah gègayutan manawi ingkang saé inggih punika ingkang migunani, berfaedah, lan nguntungakèn. Sawalikè, ingkang jahat utawi buruk inggih punika ingkang boten mupangati, boten berfaedah, lan merugikan. Amargi punika, saé lan alanipun prilaku an perbuatan dipuntétépakèn saking segi migunani, berfaedah, lan nguntungakèn utawi tidak. Saking prinsip punika, tersusunlah téyori tujuan perbuatan.

Téyori Ancas Perbuatan 
Miturut kaum utilitarianisme, ancas perbuatan kirang-kirangipun nghindari utawi ngirangi kerugian ingkang dipunsebabagen déning perbuatan ingkang dipunlampahi, manawi kanggé diri sendiri tiyang sanès. Utawi maksimalipun ya iku kaliyan ngagengaken kegunaan, mupangat, lan keuntungan ingkang dipunkasilaken déning perbuatan ingkang badhé dipunlampahi. Perbuatan kedah dipunusahakaken supados mendatangkan kebahagiaan manawi penderitaan, mupangat manawi kesia-siaan, keuntungan manawi kerugian, kanggé sapérangan ageng tiyang. Manawi makaten, perbuatan manungsa baik kanthi etis lan mbeta dampak sebaik-baik kanggé piyambakipun lan tiyang sanès.

Pinten-pinten Ajaran Pokok 
 Seseorang hendak nglampahi makaten rupa, sehingga memajukan kebahagiaan (kesenangan) ingkang ageng saking sejumlah ageng tiyang.
 Tindakan kanthi moral saged dipuleresaken manawi piyambakipun ngasilaken langkung kathah kabacikan manawi kejahatan, dipunbandingaken tindakan ingkang manawi dipunpendhet ing salebeting kaanan lan kondisi ingkang sami.
 Secara umum, harkat utawi aji moral tindakan dipunnilai miturut kasaenan lan keburukan akibatipun.
 Ajaran bahwa prinsip kagunaan ingkang ageng hendaknya dados kriteria ing prakara etis. Kriteria punika kedah dipunterapaken ing konsekuensi-konsekuensi ingkang timbul saking putusan-putusan etis.

Utilitarianisme Peraturan 
 Kriteria penilaian moral angsal dhasar ing ketaatan kaliyan perilaku moral umum.
 Tindakan moral ingkang dipunleresaken inggih punika tindakan ingkang dhedhasar ing peraturan moral ingkang ngasilaken akibat-akibat ingkang langkung saé.

Cathetan suku 

Filsafat
Etika
Frédéric Passy () inggih punika salah satunggaling ékonom saking Prancis lan salah satunggaling pamenang (sesarengan kaliyan Henri Dunant) Penghargaan Nobel Bedhamèn ingkang kapisanan ingkang dipunanugrahaken nalika taun 1901.

Pakdhé Passy, Hippolyte Passy inggih punika mantri wonten ing kabinèt nalika jaman papréntahan Louis Philippe lan Louis Napoleon. Passy sinau kukum lan salajengipun dados akuntan wonten ing Dewan Nagara. Nanging, piyambakipun wangsul malih dhateng universitas saperlu ngangsu kawruh babagan ékonomi lan dados ékonom profésional nalika taun 1857.

Reputasinipun minggah kanthi esainipun Mélanges économiques lan satunggaling kuliah ingkang dipunparingaken wonten ing Universitas Montpellier lan nerbitaken Leçons d'économie politique. Piyambakipun inggih punika panganjur perdagangan bébas lan pangagum Richard Cobden. Nalika taun 1877 piyambakipun dados anggota Académie des sciences morales et politiques Prancis, satunggaling komponén Institut de France.

Passy kagayut langsung wonten ing babagan pulitik, nganjuraken reformasi pendidikan lan ndhérék nyegah perang antawising Prancis lan Prusia ingkang ngrebutaken Luksemburg. Piyambakipun mbiyantu ndhirikaken Ligue internationale et permanente de la paix kanggé nyegah konflik ingkang mungkin kémawon konflik punika kalajengaken. Nalika organisasi punika dipunbubaraken akibat Perang Prancis-Prusia, Passy mbiyantu restrukturisasi malih minangka Société française des amis de la paix lajeng dados Société d'arbitrage entre les Nations ingkang dipunbentuk taun 1889.

Nalika taun 1881, piyambakipun menangaken pamilihan Bilik Deputi, ing pundi piyambakipun nganjuraken éwah-éwahan kabijakan asing lan reformasi perburuhan, kalebet legislasi wonten ing kacilakan indhustri. Piyambakipun menangaken pamilihan punika malih nalika taun 1886 nanging kalah nalika taun 1889. Piyambakipun ugi njurung sistem arbitrase konflik internasional, ingkang dipunilhami déning resolusi Randal Cremer ingkang nyiptakaken arbitrase antawising Amérikah Sarékat lan Inggris. Nalika taun 1888, usahanipun saged ngasilaken pertemuan antawising anggota parlemen Britania lan deputi Prancis ingkang ngrembag konsèp arbitrase ingkang dipunwontenaken. Wonten ing taun candhakipun, Persatuan Antarparlemen dipundhirikaken kaliyan Passy minangka salah satunggaling pimpinanipun.

Seratan lan sesorah Passy, nganjuraken perdamaian dipunsarujuki déning tiyang kathah. Nalika taun 1909, piyambakipun nerbitaken Pour la paix ingkang ndhaptaraken sajumlah organisasi perdamaian lan arbitrase ing pundi kémawon piyambakipun kagayut.

Cathetan suku 

 info tentang Frédéric Passy

Lair 1822
Pati 1912
Pamenang Bebungah Nobel babagan Bedhamèn
Pamenang bebungah Nobel
Badan Nasional Penanggulangan Terorisme, disingkat BNPT, inggih punika salah satunggaling lembaga pamaréntah nonkementerian (LPNK) Indonesia ingkang gadhah tugas nindakaken tugas pamaréntahan ing babagan nanggulangki terorisme. BNPT dipunpandhegani déning satunggaling kepala ingkang gadhah tanggel jawab dhateng présidhèn liwat koordinasi Mantri Koordinator Babagan Pulitik, Hukum, dan Keamanan.

BNPT dipunbentuk dhedhasar Peraturan Présidhèn Nomor 46 Taun 2010. Asal usulipun lembaga punika inggih kanthi nama Desk Koordinasi Pemberantasan Terorisme.

Tugas 
BNPT gadhah tugas kados makaten:
 Nyusun kawicaksanan, strategi, lan program nasional ing babagan nanggulangi terorisme
 Kangge ngoordinasi instansi pamaréntah ingkang wonten gegayutanipun kanggé lampahing lan nindakaken ing babagan penanggulangan terorisme;
 Nindakaken kawicaksanan ing babagan nanggulangi terorisme kanthi mbentuk ékan tugas- ékan tugas ingkang kapérang dados unsur- unsur instansi pamaréntah ingkang wonten gegayutanipun kados tugas, fungsi, lan kewenanganipun piyambak. Babagan penanggulangan terorisme kapérang dados nyegah, nglindhungi, deradikalisasi, nindakaken, lan nyamektakaken kanggé siyap siyaga ing lingkup nasioanall.

Susunan organisasi 
Susunan organisasi BNPT kapérang dados makaten:
 Kepala
 Sekretariat Utama
 Deputi Babagan Pencegahan, Perlindungan, dan Deradikalisasi
 Deputi Babagan Penindakan dan Pembinaan Kemampuan
 Deputi Babagan Kerjasama Internasional
 Inspektorat

Sajarah 
Madegipun Badan Nasional Penanggulangan Terorisme punika dipunwiwiti nalika Komisi I Dewan Perwakilan Rakyat Republik Indonesia ngawontenaken rapat kerja kaliyan Kamentrian Koordinator Babagan Pulitik, Hukum, lan Keamanan ing tanggal 12 Juni 2006 lan 31 Agustus 2009, ingkang wosipun inggih punika paring rekomendasi dhateng pamaréntah bab perlu botenipun damel satunggaling Badan ingkang gadhah wewenang kanggé nindakaken tugas kanggé nanggulangi terorisme.
Badan Nasional Penanggulangan Terorisme punika dipunbentuk minangka respon awit saking kathahipun aksi terorisme wiwit wontenipun Bom Bali ing tanggal 12 Oktober 2002, ingkang niwasaken 202 tiyang. Pasca Bom Bali I kasebat, pamaréntah lajeng medalaken Instruksi Présidhèn Nomor 4 Tahun 2002 kanggé nanggulangi tindakan terorisme. Présidhèn Megawati paring mandhat dhateng Menkopolkam, Susilo Bambang Yudhoyono, kanggé damel kawicaksanan lan strategi nasional nangani terorisme. Adhedasar Dudutan Menkopolkam No.Kep-26/Menko/Polkam/11/2002, dados embrio, dipundamel Desk Koordinasi Pemberantasan Terorisme (DKPT). LEmbaga punika mapan wonten ing sak ngandhaping panguasanin Menkopolkam, ingkang salajengipun wonen ing Perpres dipuntugasaken bilih DKPT tetep nindakaken tugas lan fungsinipun ngantos maujud organisasi BNPT kanggé mbiyantu Menkopolkam ngrumusaken kawicaksanan tindak pidana terorisme ingkang nyakup aspek kanggé nangkal, nyegah, nanggulangi, ngrampungaken masalah lan sedaya tumindak hukum ingkang dipunbetahaken.
Salajengipun, ing tanggal 16 Juli 2010, dipunwedalaken Peraturan Présidhèn Nomor 46 Tahun 2010 ngengingi Badan Nasional Penanggulangan Terorisme lan ngangkat Irjen Pol (purn) Ansyaad Mbai, MM dados Kepala BNPT.

Cathetan suku 

N
Masjid Baiturrahman Sungayang ya iku masjid tuwa dhéwé ing Indonésia kang panggonané ana ing Nagari Sungayang, salah sijiné kenagarian kang dohé sakiwa-tengené pitu km saka Batusangkar, Kabupatèn Tanah Datar, Sumatera Barat.

Masjid iki dibangun awit kesepakatan masarakat ing wewengkon kono nalika taun 1910-an ngélingi masjid sadurungé ing Nagari Sungayang wis ambruk. sawisé rampung dibangun nalika akir taun 1916, masjid iki pernah ngalami pira-pira renovasi kayta nalika taun 1926 akibat lindhu Padang Panjang, lan nalika taun 1988. Nanging, masjid iki ngalami rusakan parah akibat lindhu padha taun 2007 saéngga bangunané diambrokaké total amarga dideleng wis ora layak manèh dienggo. Pembangunan manèh masjid iki dilakokaké ora suwi sak wisé iku lan pengerjaané rampung nalika taun 2011.

Saiki, saliyané minangka aktivitas ngibadah umat Islam, masjid iki uga digunakaké minangka sarana pendhidhikan agama kanggo masarakat sakiwa-tengené. Masjid iki karan-sebut minangka salah siji masjid paling megah ing Sumatera Barat.

Sajarah 
Papan panggona masjid iki ora uwal sak sajarah ngadegé Nagari Sungayang nalika taun 1892, kang sedurunge ing jaman kolonial Walanda wewengkoné digabungaké karo Nagari Tanjung. Sawisé dumadi, Datuk Paduko Rajo diangkat miangka kepala nagari déning Walanda, lan nalika taun 1910, dhèwèké digantikaké déning Datuk Gadang Majo Lelo. Sajeroning salah siji musyawarah kang dianakaké déning Datuk Gadang Majo Lelo, masarakat Nagari Sungayang sepakat kanggo yasa salah sijiné masjid, balai adat, pasar, lan kantor nagari. Nalika 27 Dhésèmber 1916, pembangunan masjid rampung dikerjakaké lan diresmikaké kanti jeneng Masjid Baiturrahman.

Nalika taun 1926, masjid iki mèlu ambruk akibat lindhu kang ngratakaké Padang Panjang lan sekitaré. Payoéné kang lima tingkat ambruk rong tingkat. Sawisé dilakokaké revovasi kanti tanpa ngubah wujud asliné, aktivitas-aktivitas ing masjid iki kang sadurungé pernah mandeg akibat lindhu wiwit diuri-uri manèh utamanè awit baliké Mahmud Yunus saka Mesir. Saliyané kagiyatan keagamaan, kagiyatan-kagiyatan kemasyarakatan kerep uga dianakaké ing lingkungan masjid iki. Ing jaman pendudukan Jepang, diwangun pelatihan ketentaraan kang dijenengi Barisan Pemuda Masjid Baiturrahman, lan nalika awal masa revolusi kemerdekaan, diwangun uga wadyabala Sabilillah, kang sebanjurè gabung karo Tentara Keamanan Rakyat (TKR).

Pembangunan manèh 
Nalika taun 2007, masjid iki ngalami kerusakan parah manèh akibat lindhu kang ngguncang sejumlah laladan ing Sumatera Barat. Nanging ngelingi kondisi yasan kang dideleng wis ora layak manèh dienggo, yasan masjid iki diputusaké kanggo dibongkar. sebanjuré berkat bantuan masarakat kono lan para perantau sarta bantuan liyané, Masjid Baiturrahman Sungayang bisa ngadeg manèh nalika taun 2011. Pembangunan manèh masjid iki ditindakaké suwéné 46 wulan, awit 11 Agustus 2007 ngantié 30 Juli 2011, lan diresmikaké déning Gubernur Sumatera Barat waktu iku, Irwan Prayitno nalika 3 September 2011.

Cathetan sikil

Pratélan pustaka 

 
 
 
 
 

Baiturrahman Sungayang
Kabupatèn Tanah Datar
Badan Nasional Penempatan lan Perlindungan Tenaga Kerja Indonésia (utawi ingkang asring dipuncekak BNP2TKI) inggih punika salah satunggaling Lembaga pamaréntah Non Departemen ing Indonésia ingkang gadhah fungsi kanggé nindakaken kawicaksanan ing babagan nempataken Tenaga Kerja Indonésia lan nglindhungi TKI ing manca nagari kanthi sampun wonten koordinasi lan keintegrasi. Lembaga punika dipunbentuk dhedhasar Peraturan Présidhèn Nomor 81 Tahun 2006.
Tugas ingkang baku saking BNP2TKI inggih punika kados makaten:
 nempataken TKI saking dhasa wontenipun serat kekancingan ingkang sampun kaserat ing antawisipun pamaréntah kaliyan pamaréntah nagara pengguna TKI utawi pengguna ingkang wonten badan hukumipun ing nagara tujuan penempatan
 paring layanan, nindakaken koordinasi lan paring pengawasan ngengingi dhokumen, pembekalan akir pemberangkatan (PAP); ngrampungaken wontenipun prakawis; sumber-sumber beya; wiwit bidhal ngantos konduripun; ningkataken kualitas calon TKI; informasi; kualitas pelaksana anggènipun nempataken TKI; lan nigkataken kasejahteran kanggé TKI lan kulawarganipun.
Keanggotaanipun wonten ing BNP2TKI kapérang dados wakil-wakil instansi pamaréntah ingkang wonten gegayutanipun. Kangge nindakaken tugasipun, BNP2TKI saged nyuwun pambiyantunipun saking tenaga-tenaga profésional.

Visi lan Misi

Visi 
mujudaken TKI ingkang kualitasipun saé, gadhah martabat, lan kompetitif.

Misi 
 Nyiptakaken wontenipun kalodhangan kerja ing manca nagari kanthi sak ageng-agengipun.
 Ningkataken kaprigelan utawi kualitas lan layanan kanggé mapanaken TKI.
 Ningkataken pengamanan, perlindhungan lan pemberdayaan TKI.
 Ningkataken kapasitas lembaga kanggé mapanaken lan nglindhungi TKI.
 Ningkataken kapasitas lembaga kanggé njurung sarana lan prasarana Lembaga Pendhidhikan lan Keséhatan.

Strukutur Organisasi 
Struktur organisasi wonten ing BNP2TKI kapérang dados makaten:
 Sekretariat Utama
 Biro Perencanaan dan Administrasi Kerjasama
 Biro Organisasi dan Kepegawaian
 Biro Keuangan dan Umum
 Deputi Babagan Kerjasama Luar Negeri dan Promosi
 Deputi Babagan Kerjasama Luar Negeri dan Promosi (Deputi I)
 Direktorat Kerjasama Luar Negeri
 Direktorat Pemetaan dan Harmonisasi Kualitas Tenaga Kerja Luar Negeri I
 Direktorat Promosi
 Direktorat Pemetaan dan Harmonisasi Kualitas Tenaga Kerja Luar Negeri II
 Deputi Babagan Penempatan (Deputi II)
 Direktorat Kerjasama dan Verifikasi Penyiapan Dokumen
 Direktorat Sosialisasi dan Kelembagaan Penempatan
 Direktorat Penyiapan dan Pembekalan Pemberangkatan
 Direktorat Pelayanan Penempatan pamaréntah
 Deputi Babagan Perlindungan (Deputi III)
 Direktorat Pelayanan Pengaduan
 Struktur Organisasi Direktorat Mediasi dan Advokasi
 Direktorat Pemberdayaan
 Direktorat Pengamanan dan Pengawasan BNP2TKI
 Inspektorat
 Pusat Penelitian, Pengembangan dan Informasi (PUSLITFO)

Cathetan suku 

Lembaga pamaréntah Non Departemen
Badan Pengawas Tenaga Nuklir (BAPETEN) inggih punika salah satunggaling Lembaga Pamaréntah Non Kementerian (LPNK) ingkang mapan wonten ing sak ngandhapipun lan gadhah tanggel jawab dhateng Présidhèn. BAPETEN nggadhahi jejibahan nindakaken pengawasan dhateng sadaya kegiyatan ingkang ngginakaken tenaga nuklir ing Indonésia kanthi wontenipun peraturan perundhang-undhangan, perizinan, lan inspeksi kados ingkang sampun kaserat wonten ing peraturan perundhang-undhangan. BAPETEN madeg ing tanggal 8 Mèi 1998 lan wiwit aktip fungsinipun ing tanggal 4 Januari 1999.

Dhasar Hukum 
 Undang-Undang Republik Indonesia No. 10 Taun 1997 ngèngingi Ketenaganukliran tanggal 10 April 1997 (Lembaran Nagara Taun 1997 No. 23, Tambahan Lembaran Nagara No. 3676);
 Dudutan Présidhèn Republik Indonesia No. 76 Taun 1998 ngengingi Badan Pengawas Tenaga Nuklir tanggal 19 Mèi 1998;
 Dudutan Présidhèn Republik Indonesia No. 110 Taun 2001 ngengingi Unit Organisasi dan Tugas Eselon I Lembaga Pamaréntah Non Departemen;
 Dudutan Présidhèn Republik Indonesia No. 5 Taun 2002 ngengingi Owah-owahan Dudutan Présidhèn No. 110 Taun 2001 ngengingi Unit Organisasi lan Tugas Eselon I Lembaga Pamaréntah Non Departemen.

Lambang 
Tegesipun lambang Bapeten inggih punika:
 Lambang Garuda Pancasila inggih wujud saking lambang nagara ingkang minangka simbol bilih Bapeten inggih punika kalebet lembaga pamaréntah
 Werna dhasaripun ingkang pethak minangka lembaga pengawas gadhah makna minangka warna ingkang suci lan tulus saha nedahaken independensi kanggé nindakaken tugasipun
 Bunderan kanthi warna cemeng gadhah makna dados warna ingkang elegan, klasik, saha warna ingkang saged dipungabungaken kaliyan warna sanèsipun. Punika nedahaken bilih tugas Bapetan ingkang cros cutting, ingkang saged ngepasaken wonten ing sapérangan babagan saking indhustri, keséhatan, lingkungan, ngantos pertahanan.
 Bunderan alit ing lebet lan bunderen kandel ing njawinipun inggih wujud manunggaling bab makro lan mikro kosmos, inggih punika bunderan alit ingkang negesaken pribadi saben tiyang ingkang propesional lan bunderan ageng ingkang dados lambang lembaga minangka satunggaling siklus ingkang padu ingkang kedah satunggal pikiran. Ugi sisan dados bunderan ingkang minangka pelindhung nagara saking penyimpangan lan penyalagunaan saking ngginakaken radioaktip ing Indonésia.
 Wosing atom inggih minangka simbol saking wontenipun pengawasn saking Bapeten.

Kepala BAPETEN 
 1999-2003 Dr. Mohammad Ridwan, M.Sc, APU;
 2003-2005 Prof. Dr. Azhar Djaloeis;
 2005-2008 Ir. Sukarman Aminjoyo, APU;
 2008-2014 Dr. Ir. As Natio Lasman;
 2014-Sapunika Prof. Jazi Eko Istiyanto.

Cathetan suku 

Lembaga Pamaréntah Non Kementrian
Badan Pengawasan Keuangan dan Pembangunan, utawi ingkang asring dipuncekak BPKP, inggih punika salh satunggaling Lembaga pamaréntah nonkementerian Indonésia ingkang nindakaken tugas papréntahan ing babagan ngawasi kauangan lan pembangunan ingkang wujud Audit, Konsultasi, Asistensi, Evaluasi, mbrastha KKN saha pendhidhikan lan pelatihan pengawasan kados ingkang sampun kaserat wonten ing peraturan ingkang sampun dipuntemtokaken.
Asiling pengawasan kauangan lan pembangunan dipunlaporaken dhateng Présidhèn minang kepala papréntahan dados bahan pertimbangan kanggé netepaken kawicaksanan- kawicaksanan kanggé nindakaken papréntahan lan netepi kuwajiban bab akuntabilitasipun. Asiling pengawasan BPKP ugi dipunbetahaken déning para pejabat papréntahan sanèsipun kalebet pamaréntah provinsi lan kabupatèn/kutha kanggé nggayuh lan ningkataken kinerja instansi ingkang dipunpandhegani.

Dhasar Hukum 
Kangge nindakaken tugasipun, BPKP namung dipunsengkuyung kanthi wontenipun peraturan présidhèn non Undhang- undhang, inggih punika:
 Dudutan Présidhèn RI No.103 Taun 2001 ngengingi Kedudukan, Tugas Fungsi, Kewenangan, Susunan Organisasi lan Tata Kerja Lembaga Pamaréntah Non Departemen ingkang sampun kaping pungkasan dipunewahi kanthi wontenipun Peraturan Présidhèn Republik Indonesia Nomor 64 Taun 2005
 Peraturan Pamaréntah No. 60 Taun 2008 ngengingi Sistem Pengendalian Internal Pamaréntah
 Instruksi Présidhèn No.4 Taun 2011 tanggal 17 Fèbruari 2011 ngengingi Percepatan Peningkatan Kualitas Akuntabilitas Keuangan Nagara

Kepala 
Kepala BPKP ingkang sampun naté dados Kepala BPKP inggih punika:

Struktur Organisasi 
Adhedhasar Dudutan Kepala BPKP Nomor: KEP-06.00.00-080/K/2001 ngengingi Organisasi lan Tata Kerja BPKP, mila BPKP gadhah struktur organisasi ingkang kapérang dados:

 Kepala;
 Sekretariat Utama;
 Deputi Pengawasan Instansi Pamaréntah Babagan Perekonomian;
 Deputi Pengawasan Instansi Pamaréntah Babagan Pulitik, Sosial, dan Keamanan;
 Deputi Pengawasan Penyelenggaraan Keuangan Laladan;
 Deputi Akuntan Nagara;
 Deputi Investigasi;
 Inspektorat;
 Pusat Pendidikan dan Pelatihan Pengawasan;
 Pusat Penelitian dan Pengembangan Pengawasan;
 Pusat Informasi Pengawasan;
 Pusat Pembinaan Jabatan Fungsional Auditor

Kajawi punika, BPKP ugi gadhah kantor perwakilan ingkang kasebar wonten ing 25 Provinsi ing sedaya laladan Indonésia inggih punika:

Saha gadhah 8 Kantor Perwakilan Madya
{|
!|
!|
|-
 Perwakilan BPKP Prov. Kapuloan Riau
 Perwakilan BPKP Prov. Kapuloan Bangka Belitung
 Perwakilan BPKP Prov. Kalimantan Tengah
 Perwakilan BPKP Prov. Nusa Tenggara Barat
 Perwakilan BPKP Prov. Gorontalo
 Perwakilan BPKP Prov. Sulawesi Barat
 Perwakilan BPKP Prov. Maluku Utara
 Perwakilan BPKP Prov. Papua Barat

Cathetan suku 

Lembaga Pamaréntah Non Departemen
Fungisida inggih punika salah satunggaling jinis pestisida ingkang mliginipun kanggé mejahi jamur (fungi) ingkang anjalari lelara. Wujud fungisida saged cair ingkang kathah piyambak dipun-ginakaken, gas, butiran, lan bubuk. Peusahaan ingkang ngasilaken winih padatanipun ngginakaken fungisida ing winih, umbi, oyod, kaliyan organ propagatif sanèsipun kanggé mejahi cendawan ing bahan ingkang badhé ditanem kaliyan ngayomi tetuwuhan enèm saking cendawan patogen. Kajawi punika, ngginakaken fungisida saged dipun-ginakaken lumantar injeksi ing gagang, semprotan cair kanthi langsung, kaliyan ing wangun fumigan (gas ingkang disemprotaken). Fungisida saged diklompokaken dados kalih golongan, inggih punika fungisida selektif (fungisida sulfur, tembaga, quinon, heterosiklik) kaliyan non-selektif (fungisida hidrokarbon aromatik, anti-oomycota, oxathiin, organofosfat, fungisida ingkang ngalang-alangi sintesis sterol, sarta fungisida sistemik sanèsipun).

Fungisida alami 

Fungisida alami inggih punikabahan aktif fungisida ingkang dipunpundhut saking alam. Jinisipun inggih punika:

 Fungisida mikrobiologi, inggih punika fungisida ingkang dipunrembakaken saking mikroorganisme (mliginipun jamur kaliyan baktèri.
 Fungisida nabati (fungisida botani), inggih punika bahan aktif fungisida ingkang diekstrak saking tetuwuhan.
 Fungisida ingkang saking fermentasi mikroorganisme, kejawi jamur lan baktèri ingkang dipun-ginakaken minangka fungisida kanthi langsung, fermentasi saking jamur lan baktèri ugi saged ngasilaken senyawa kimia ingkang saged mejahi mikroorganisme sanès. Senyawa punika dipunwastani antibiotika.

Jinis 

Adhédhasar sipat lan kagiyatan fungisida tumrap jisim sasaranipun, fungisida saged dipunklompokaken dado kalih inggih punika:

 Fungisida Nonsistemik
Fungisida nonsistemik boten saged dipunserep lan dipuntranslokasi ing salebetipun jaringan taneman. Fungisida nonsistemik namung mbantuk lapisan kanggé ngalangi. Fungisida punika namung migunani kanggé nyegah infèksi fungi kanthi cara ngrendhétaken perkecambahan spora utawi miselia jamur ingkang nèmplèk ing lumah taneman. Pramila, fungisida kontak migunani minangka protektan lan namung efektif manawi dipun-ginakaken sadèrèngipun taneman kénging infèksi déning lelara. Saéngga fungisida nonsistemik kedah asring dipun-ginakaken supados saged ngayomi taneman saking infèksi énggal.
 Fungisida Sistemik
Fungisida sistemik dipunabsorbsi déning organ-organ taneman lan dipuntranslokasi menyang pérangan taneman sanèsipun lumantar pembuluh angkut utawi jalur simplas (lumantar salabeting sel). padatanipun, fungisida sistemik dipuntranslokasi menyang pérangan inggil (akropetal), inggih punika saking organ oyod menyang godhong. Sawetawis fungisida sistemik ugi saged obah meynag ngandhap, inggih punika saking godhong tumuju oyod (basipetal).

Cathetan suku 

Tetanèn
Pestisida
Lembaga Kebijakan Pengadaan Barang/Jasa Pamaréntah (utawi ingkang asring dipuncekak LKPP) inggih punika salah satunggal saking 28 Lembaga Pamaréntah Non-Kementerian (LPNK) ingkang mapan wonten ing sak ngandhapipun lan gadhah tanggel jawab dhateng Présidhèn Republik Indonesia. LKPP maujud saking wontenipun Peraturan Présidhèn Republik Indonesia Nomor 106 Tahun 2007 ngengingi Lembaga Kebijakan Pengembangan Barang/Jasa Pamaréntah. Ing wekdal punika, LKPP dipunpandhegani déning Ir. Agus Rahardjo, M.S.M.

Visi lan Misi 
LKPP gadhah tekad kanggé dados lembaga kawicaksanan ing ngawontenaken barang/ jasa pamaréntah ingkang gadhah kualitas saé, gadhah kapabilitas, saha otoritas kange ngasilaken lan ngrembakakaken sapérangan kawicaksanan ingkang gadhah sistem ngawontenaken barang/ jasa ingkang saged dipunpitados ing Indonésia.

Visi 
Visi LKPP inggih punika andal kanggé mujudaken sistem pengadaan ingkang kredibel.

Misi 
Misi LKPP inggih punika kados makaten:
 Mujudaken aturan ingkang cetha
 Sistem evaluasi lan monitoring ingkang andal
 Sumber daya manungsa ingkang propesional, lan
 gadhah pepesthen hukum pengadaan barang/ jasa pamaréntah.

mila, ing wekdal 5 taun ingkang sapisan inggih punika saking taun 2010-2014, LKPP gadhah ancas kanggé:
 Nyegah lan ngirangi wontenipun penyimpangn ingkang kadadosan ing sak dangunipun prosès ngawontenaken barang/ jasa wonten ing lingkup insitusi pamaréntahan.
 Mujudaken pakaryan ingkang efektip ingkang ing tembenipun saged nyiptakaken efisiensi Anggara Nagara ingakng dipun-ginakaken kanggé ngawontenaken barang/ jasa.
 Ningkataken kapasitas SDM pengelola pengadaan barang/ jasa, saéngga ancasipun inggih sageng mujudaken SDM ingkang saged njunjung inggil semangat profesionalisme lan kathi martabat ingkang saé.
 Mujudaken kawicaksanan nasional ngengingi pengadaa barang/ jasa ingakng cetha, kondusip, lan komprehensip
 Ningkataken kapasitas kelembagaan LKPP.

Tugas lan Fungsi 
LKPP gadhah tugs kanggé nindakaken pangrembakaning lan ngrumusaken kawicaksanan saking ngawontenaken barang/ jasa saking pamaréntah.
Déné kanggé nindakaken tugasipun, LKPP gadhah fungsi ingkang kaandharaken kados makaten:
 Nyusun lan ngrumusaken strategi saha nemtokaken kawicaksanan la nstandar prosedur ing babagan ngawontenaken barang/ jasa Pamarentah kalabbet ngawontenaken badan usaha kanggé wujud kerja sama ing antawisipun pamaréntah kaliyan badan usaha.
 Nyusun lan ngrumusaken strategi saha nemtokaken kawicaksanan pembinaan sumber daya manungsa ing babagan ngawontenaken barang/ jasa pemerentah.
 Ningali saha nindakaken evaluasi saking asiling lampahing kegiyatanipun.
 Mbina lan ngrembakakaken sistem informasi saha ngawasi nalika wonten ingkang badhé ngawontenaken malih barang/ jasa pamaréntah kanthi elektronik (e-procurement).
 Paring bimbingan teknis, advokasi, lan biyantuwan hukum
 Ngawontenaken pelayanan administrasi umum ing babagan ngrencanakaken, nata usaha, kepegaweyan, kauangan, lan perlengkapan saha rumah tangga.

Cathetan suku 

Lembaga Pamaréntah Non Departemen
E-GamelanKu ya iku salah sawijiné asil saka panaliten hibah strategi nasional kang didanai déning DIKTI taun 2009 lan 2010. Dikembangake déning Tim panaliti LPPM Universitas Dian Nuswantoro (UDINUS). obyek gamelan lan rekaman suara dijupuk saka Gamelan Kyai Sri Kuncoro Mulya Lokananta Surakarta. Produk iki tau pikantuk Hibah Seni lan dipentasake ing CYCU Taiwan Juni 2012 lan sasi Juli 2010 ing Singapura.

E-GamelanKu wujudé software under windows kang digawé déning mahasiswa Udinus kang wis didaptarake ing Pekan Kreatifitas Mahasiswa (PKM). E-Gamelan iki ana loro jinisé, ya iku gamelan kyai tlogo muncar saka Jogja lan gamelan sri kuncoro mulyo saka Sala kang wis bisa kanggo nada pelog lan slendro.

Pisanane E-gamelanKu taksih wujud software under windows kanggo PC, lan taksih migunakaké mouse kanggo maenake E-GamelanKu iki. Nanging saiki, E-Gamelan wis bisa digunakaké ing ipad. Aplikasi iki bisa di download ing apple store, mawa jeneng gamelan kyai tlogo muncar.

Aplikasi iki wis kelebu jangkep yèn dibandingke karo e-gamelanKu liyané. Biasane dimaenake déning wong sanga. Kanggo kendang isih migunakaké kendang kang asli.

Miturut ketua komunitas angkatan 2011, Ekaprana Wijaya, e-gamelanKu digawé ora supaya bisa nggenteni gamelan asli. Nanging digawéne e-gamelanKu duwé ancas supaya bisa dadi médhia pembelajaran. Anggotane komunitas iki wis akèh ya iku bocah nom saka SMA lan Perguruan Tinggi kang racaké gladhen saben dina Rebo ong gedhong B lante 1 UDINUS.

E-GamelanKu wis tahu ditanggap ing nagara manca kaya déné Malaysia, Thailand, Taiwan lan Singapura. Liyane iku uga tau digiyaraké déning Metro TV. Saben ana acara kampus, komunitas e-gamelanKu manuhaké e-gamelanKu marang masarakat. Utamane ing bocah-bocah nom, supaya dhèwèké ngerti gamelan lan bisa mèlu ngrembakake gamelan kang asli suaya ora ilang.

Cathetan suku 

Gamelan
Tèknologi
Deputi Babagan Pulitik, Hukum, Pertahanan, dan Keamanan inggih punika unsur pelaksana sapérangan tugas lan fungsi saking Badan Perencanaan Pembangunan Nasional ingkang mapan wonten ing sak ngandhapipun lan gadhah tanggel jawab dhateng Kepala Badan Perencanaan Pembangunan Nasional lan Kepala Badan Perencanaan Pembangunan Nasional gadhah tanggel jawab dhateng Mantri Nagara Perencanaan Pembangunan.

Tugas lan fungsi 
Deputi Babagan Pulitik, Hukum, Pertahanan, dan Keamanan punika gadhah tugas kanggé nindakaken rumusan kawicaksanan lan lampahing anggènipun nyusun rencana pembangunan nasional ing babagan pulitik, hukum, pertahanan, lan keamanan. Kangge nindakaken tugasipun, Deputi Babagan Pulitik, Hukum, Pertahanan, dan Keamanan gadhah fungsi kados makaten:
 Nyamektakaken rumusan kawicaksanan bab ngrencanakaken pembangunan nasional ing babagan hukum lan hak asasi manungsa, pertahanan lan keamanan, pulitik lan komunikasi, saha aaratur nagara.
 koordinasi lan sinkronisasi kanggé ngrencanakaken pembangunan nasional ing babagan hukum lan hak asasi manungsa, pertahanan lan keamanan, pulitik lan komunikasi, saha aparatur nagara.
 Lampahing kegiyatan nyusun lan ngrencanakaken pembangunan nasional ing babagan hukum lan hak asasi manungsa, pertahanan lan keamanan, pulitik lan komunikasi, saha aparatur nagara.
 Ningali, evaluasi lan analisis laporan bab lampahing ngrencanakaken pembangunan nasional ing babagan hukum lan hak asasi manungsa, pertahanan lan keamanan, pulitik lan komunikasi, saha aparatur nagara.
 Nindakaken gayutan kerja ing babagan ngrencanakaken pembangunan nasional ing babagan hukum lan hak asasi manungsa, pertahanan lan keamanan, pulitik lan komunikasi, saha aparatur nagara.
 Nindakaken tugas sanèsipun ingkang dipunparingaken déning Mantri Nagara/ Kepala kados bidhangipun piyambak-piyambak.

Susunan Organisasi 
Susunan organisasi Deputi Babagan Pulitik, Hukum, Pertahanan, dan Keamanan, kapérang dados gangsal, inggih punika:
 Direktorat Hukum lan Hak Asasi Manusia
 Sub Direktorat Harmonisasi Hukum dan Peraturan Perundang-undangan;
 Sub Direktorat Penegakan dan Pelayanan Hukum;
 Sub Direktorat Hak Asasi Manusia.
 Direktorat Analisa Peraturan Perundang-undangan;
 Direktorat Pertahanan dan Keamanan;
 Sub direktorat Pengembangan Ketahanan Nagara;
 Sub direktorat Pengembangan Pertahanan;
 Sub Direktorat Pengembangan Keamanan.
 Direktorat Pulitik dan Komunikasi;
 Sub direktorat Pulitik Dalam Negeri;;
 Sub direktorat Pulitik Luar Negeri;
 Sub direktorat Komunikasi dan Informasi Publik.
 Direktorat Aparatur Nagara.
 Sub Direktorat Kelembagaan dan Ketatalaksanaan;
 Sub Direktorat Pengembangan Sumber Daya Manusia Aparatur Nagara;;
 Sub Direktorat Pengawasan dan Akuntabilitas.

Cathetan suku 

Badan Perencanaan Pembangunan Nasional
Lembaga Pamaréntahan Non Departemen
Letnan Kolonel Untung bin Syamsuri (lair ing Désa Sruni, Kedungbajul, Kebumèn, Jawa Tengah ing 3 Juli 1926, séda ing Cimahi, Jawa Barat 1966) inggih punika Komandan Batalyon I Tjakrabirawa ingkang mimpin Gerakan 30 September ing taun 1965. Untung inggih punika tilas anak buah Soeharto piyambakipun dados Komandan Rèsimèn 15 ing Sala. Untung inggih punika Komandan Kompi Batalyon 444 lan naté dados didikan pulitik saking tokoh PKI, Alimin.

Masa Alit 
Letkol Untung Sutopo Bin Syamsuri ing pindhah saking Kebumèn ing Désa Jayengan, Sala, ing taun 1927. Asma alitipun inggih punika Kusman. Ayahipun namanipun Abdullah lan merdame ing sebuah toko peralatan bathik ing Pasar Kliwon, Sala. Ing mangsa alit Kusman sampun dipunangkat anak déning pamanipun ingkang namanipun Syamsuri. Kusman mlebet sekolah dhasar ing Ketelan lan ing ngriku piyambakipun nepang permaina bola lan minagka hobinipun ing dinten salajengipun. Amargi remen main bola Kusman naté dados anggota KVC (Kaparen Voetball Club) ing désanipun. Saksampune lulus sekolah dhasar, Kusman ngelajengaken ing sekolah dagang nanging boten ngantos kapungkur amargi Jepang wiwit mlebet ing Indonésia lan Kusman gegayutan ing salebeting  Heiho.

Karier 
Ing mangsa perang kemerdekaan untung gabung kaliyan Batalyon Sudigdo ingkang wonten ing Wanagiri, Sala. Salajengipun Gubernur Militer Kolonel Sobroto merintahaken supados Batalyon Sudigdo dipunpindahaken ing Cepogo, ing pèrèng gunung Merbabu. Kemudian Kusman kesah ing Madiun lan gabung kaliyan kanca-kancanipun. Saksampune prastawa Madiun, Kusman nggantos asma dados Untung Sutopo lan mlebet TNI nglampahi Akademi Militer ing Semarang.
Letkol Untung Sutopo bin Syamsuri, tokoh kunci Gerakan 30 September 1965 inggih punika salah satunggaling lulusan ingkang saé Akademi Militer. Ing mangsa pendidikan piyambakipun bersaing kaliyan Benny Moerdani, perwira enem ingkang sangat nonjol ing lingkup RPKAD. Punika kalihipun sami-sami gadhah tugas ing operasi perebutan Irian Barat lan Untung punika salah satunggaling anak buah Soeharto ingkang dipunpercaya minangka Panglima Mandala. Untung lan Benny boten gamblang satunggal wulan wonten ing bulan Irian Barat amargi Soeharto sampun merintahaken gencatan senjata ing taun 1962.

Hubungan kaliyan Soeharto 

Kangge Soeharto, Untung punika mboren tiyang sanès. Hubungan kalihipun cekap raket utawi malih Soeharto naté dados atasan Untung ing Kodam Diponegoro. Indikasi kacerakan mau katingal ing resepsi pernikahan Untung ingkang dipunhadiri déning Soeharto kaliyan Ny. Tien Soeharto. Pernikahan mau kalangsung ing Kebumèn pinten-pinten wulan sadèrèngipun G30S meletus. Kedatangan komandan ing resepsi pernikahan anak buahipun ya iku hal ingkang jamak, ingkang boten jamak inggih punika katingal ing hal mliginipun ngkang ndorong Soeharto lan istrinipun rawuh ing pernikahan mau ngingat jarak Jakarta - Kebumèn boten jarak ingkang cerak sadèrèngipun malih dipuntambah ing mangsa taun 1965 sarana transportasi sangatlah sulit.

cathetan sikil

Lair 1926